Касата срещу „Токуда“: Не е трябвало да заплащаме тези пари – LexMedica News
Касата срещу „Токуда“: Не е трябвало да заплащаме тези пари
by LexMedica News · 09.01.2019
„Здравната каса ще обжалва решението на Софийския градски съд да плати на болница „Токуда” 3,4 млн. лв. за извършена от нея дейност през 2015 г., заяви пред „24 часа” управителят на НЗОК д-р Дечо Дечев”.
Освен това всекидневникът информира, че парите са за лечение, което не е било заплатено на болницата, за т.н. „надлимитна дейност“ – т.е. по-високи от съществуващите гогава лимити. След като Върховният административен съд отмени въведените лимити, десетки болници в страната заведоха дела и не малка част от тях ги спечелиха.
„Потвърждаваме първоначалното решение на касата, че не е трябвало да заплаща тези пари. Това са били тогава правилата по Националния рамков договор”, обясни д-р Дечев. Касата е възразила и че болницата не е предоставила в нужния срок документите, удостоверяващи извършените разходи, но магистратите не са приели тези доводи”, пише още „24 часа”.
„И тази година лимитите останаха, но лекарският съюз и НЗОК се договориха при неизразходвани средства да се покриват стари задължения, както и надлимитната дейност. По този начин касата може да плати на „Токуда”, но само ако и на втора инстанция делото бъде решено в полза на болницата”, допълва в-к „24 часа“.
Tags: Аджибадем Сити Клиник Болница Токудаделанадлимитна дейностНЗОК
Next story Без напредък по случая с откраднатите лекарства в КОЦ – Враца
Previous story Щамът „Мичиган“, близък до свинския грип разболява бременни и хора с наднормено тегло
„Да се върне старият модел на управление на НЗОК“, настояват от ДПС
by LexMedica News · Published 21.06.2018 · Last modified 04.07.2018
Несъгласията на ГЕРБ с промените в ЗБНЗОК – по-скоро корекции, отколкото поправки по същество
МЗ с наредба за въздушно-капковите инфекции и поведение при лекари с отрицателен протективен имунитет